CELEX: 32019D1291
Language: et
Date: 2019-07-30 00:00:00
Title: Komisjoni rakendusotsus (EL) 2019/1291, 30. juuli 2019, Šveitsis tasude sissenõudmise piirkonnas 2019. aastaks kehtestatud ühikumäära kooskõla kohta rakendusmäärustega (EL) nr 390/2013 ja (EL) nr 391/2013 (teatavaks tehtud numbri C(2019) 5532 all) (EMPs kohaldatav tekst)

1.8.2019   
               
               
                  ET
               
               
                  Euroopa Liidu Teataja
               
               
                  L 203/8
               
            
         KOMISJONI RAKENDUSOTSUS (EL) 2019/1291,
         30. juuli 2019,
         Šveitsis tasude sissenõudmise piirkonnas 2019. aastaks kehtestatud ühikumäära kooskõla kohta rakendusmäärustega (EL) nr 390/2013 ja (EL) nr 391/2013
         
            
               (teatavaks tehtud numbri C(2019) 5532 all)
            
         
         (Ainult itaalia-, prantsus- ja saksakeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Ühenduse ja Šveitsi Konföderatsiooni vahelist õhutranspordialast kokkulepet (edaspidi „kokkulepe“) (1),
         võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (2) eriti selle artikli 15 lõiget 4,
         võttes arvesse komisjoni 3. mai 2013. aasta rakendusmäärust (EL) nr 391/2013, milles sätestatakse ühine aeronavigatsioonitasude süsteem, (3) eriti selle artikli 17 lõike 1 punkti d,
         ning arvestades järgmist:
         
                     (1)
                  
                  
                     Rakendusmäärusega (EL) nr 391/2013 on kehtestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (4) artikliga 11 ja komisjoni rakendusmäärusega (EL) nr 390/2013 (5).
                  
               
                     (2)
                  
                  
                     Komisjoni rakendusotsusega 2014/132/EL (6) on kindlaks määratud kogu Euroopa Liitu hõlmavad tulemuseesmärgid teiseks võrdlusperioodiks, s.o aastateks 2015–2019, sealhulgas marsruudil osutatavate aeronavigatsiooniteenuste kulutõhususe eesmärk, väljendatuna nende teenuste eest makstavas kindlaksmääratud ühikuhinnas.
                  
               
                     (3)
                  
                  
                     Vastavalt rakendusmääruse (EL) nr 391/2013 artikli 17 lõike 1 punktidele b ja c peab komisjon hindama tasude sissenõudmise piirkondades 2019. aastaks kehtestatud ühikumäärasid, mille liikmesriigid esitasid komisjonile 1. juuniks 2018, järgides kõnealuse rakendusmääruse artikli 9 lõikeid 1 ja 2. Hindamise käigus kontrollitakse, kas kõnealused ühikumäärad vastavad rakendusmäärustele (EL) nr 390/2013 ja (EL) nr 391/2013.
                  
               
                     (4)
                  
                  
                     Komisjon hindas 2019. aasta ühikumäärasid koostöös Eurocontroli tulemuslikkuse hindamise üksuse ja Eurocontroli marsruudi navigatsioonitasude keskasutusega, kasutades liikmesriikide ja Šveitsi poolt 1. novembriks 2018 esitatud andmeid ja lisateavet.
                  
               
                     (5)
                  
                  
                     Võttes aluseks kõnealuse hindamise ja vajaduse olla vastavuses Kesk-Euroopa funktsionaalse õhuruumiosa (FABEC) tulemuseesmärkidega kooskõlas määruse (EÜ) nr 549/2004 artikli 11 lõike 3 punktiga c, leidis komisjon vastavalt rakendusmääruse (EL) nr 391/2013 artikli 17 lõike 1 punktile d ja ilma, et see piiraks määruse (EÜ) nr 550/2004 artikli 16 kohaldamist, et marsruudi navigatsioonitasude sissenõudmise piirkondades 2019. aastaks kehtestatud ühikumäärad, mille Šveits esitas, on kooskõlas rakendusmäärustega (EL) nr 390/2013 ja (EL) nr 391/2013.
                  
               
                     (6)
                  
                  
                     Vastavalt rakendusmääruse (EL) nr 391/2013 artikli 17 lõikele 1 on ühikumäärad kehtestatud omavääringus. Seepärast on käesolevas otsuses sisalduvad ühikumäärad esitatud Šveitsi frankides.
                  
               
                     (7)
                  
                  
                     Komisjon on teavitanud Šveitsi ja andnud talle võimaluse esitada käesoleva otsuse kohta märkusi vastavalt kokkuleppe artikli 19 lõikele 2,
                  
               ON VASTU VÕTNUD KÄESOLEVA OTSUSE:
         
            Artikkel 1
            Šveitsis marsruudi navigatsioonitasude sissenõudmise piirkonnas 2019. aastaks kehtestatud ühikumäär 106,33 Šveitsi franki on kooskõlas rakendusmäärustega (EL) nr 390/2013 ja (EL) nr 391/2013.
         
         
            Artikkel 2
            Käesolev otsus on adresseeritud Šveitsi Konföderatsioonile.
         
         
            Brüssel, 30. juuli 2019
            
               
                  Komisjoni nimel
               
               
                  komisjoni liige
               
               Violeta BULC
            
         
         
            (1)  EÜT L 114, 30.4.2002, lk 73.
         
            (2)  ELT L 96, 31.3.2004, lk 10.
         
            (3)  ELT L 128, 9.5.2013, lk 31.
         
            (4)  Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (raammäärus) (ELT L 196, 31.3.2004, lk 1).
         
            (5)  Komisjoni 3. mai 2013. aasta rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
         
            (6)  Komisjoni 11. märtsi 2014. aasta rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019) (ELT L 71, 12.3.2014, lk 20).